Микола Лелекач

**Микола Лелекач**,  *Микола Михайлович Лелекач* (псевдоним «Леми Мишилко», криптонимы «Н. Л-кач», «Н. Л.»; , Корытняны, жупа Унг, Мадярске кральовство&nbsp;– , Ужгород)&nbsp;— историк, педагог, литературознатель, библиограф, културно-просвѣтный дѣятель Подкарпатя украинской ориентации.

## Биография
Походив з роботницкой фамилии. Скоро зостав без отця, котрый загынув на зароботках в Америцѣ (1917). Учив ся в народной школѣ в Корытнянох (1916–1921), Ужгородской гимназии (1921–1929), на филозофской факултѣ Карловой универзиты в Празѣ (1929–1934), де быв секретарьом «Союзу подкарпатскых руськых штудентох» (1931–1932). По шоровой службѣ в  чехословацком войску (1934–1936) куртый час преподавав на хустской гимназии (1936), пак одышов до Ужгороду, де быв архиварьом Земского архиву Подкарпатской Руси (1936–1939), секретарьом *[[Подкарпатское Общество Наук|Подкарпатского общества наук]]* и редактором выдань ПОН (1941–1942), професором Ужгородской учительской семинарии (1942–1944). В юну 1944 быв мобилизованый до мадярского войска. На выходном фронтѣ трафив до заятя и добровольно перейшов на бок Червеной армады, де до септембра 1945 служив товмачом з мадярского и чешского, а з фронтом дойшов до Прагы. По демобилизации став ся первым директором Централного державного историчного архиву Закарпатской Украины (1945–1946, теперь Державный архив Закарпатской области). Од року 1946 — на историчной факултѣ новоствореной Ужгородского державной универзиты: старшый преподавач (1946–1947), доцент (1947–1948, 1956–1969), ведучый катедры общой истории (1948–1956).

## Творба
Переважна часть робот Миколы Лелекача написана в добѣ, коли працовав в архивѣ и в ПОН. В совѣтском периодѣ мусѣв дати почестунок комунистичной идеологии и догмам и написав роботы, опубликованы в *Науковых записках* универзиты, в котрых «обосновав» «споконвѣчны» звязи Угорской Руси з восточным славянством:
* Про приналежність Закарпаття до Київської Русі в Х–ХI ст. Іп НЗ УжДУ, Ужгород, 1949, Т.2; 
* Культурні зв'язки з Україною і Росією в XVII–XVIII ст. Іп НЗ УжДУ, 1954, Т.9. 
Меджи найцѣннѣйшыма роботами суть «Загальна бібліо­графія Підкарпаття» (Унгвар, 1943), «Історія міст і сіл Української РСР. Закарпатська область» (К., 1969), де выхоснованы в великой мѣрѣ его материалы.

## Главнѣйшы публикации
* Зейканѣ (До исторіѣ фамиліѣ Зейкань) // Зоря-Hajnal. – 1942. – Ч. 1–2. – С.&nbsp;35–42;
* Подкарпатское письменство на початку ХХ.&nbsp;вѣка / Николай Лелекачъ; Выданя Подкарпатского Общества Наукъ. – Унгваръ: 1944. – 32&nbsp;с.;
* Мункачевска богословска школа (1744–1776) / Николай Лелекачъ; Выданя Подкарпатского Общества Наукъ. – Унгваръ: Друкарня Подкарпатского Общества Наукъ, 1943. – 24&nbsp;с.;
* Загальна библіографія Подкарпатя / Зложили Лелекачъ&nbsp;Н., Гарайда&nbsp;И. = Kárpátalja általános bibliográfiája / Öszeállították Lelekács Miklós és Harajda  János: З додатками: 1.&nbsp;Библіографія подкарпатской руськой литературы; 2.&nbsp;Библіографія подкарпатской руськой исторіѣ литературы = Загальна бібліографія  Підкарпаття / Уклали Лелекач&nbsp;М., Гарайда&nbsp;І.: З додатками: 1.&nbsp;Бібліографія підкарпатської руської літератури; 2.&nbsp;Бібліографія підкарпатської руської історії літератури / Факс. вид. (на русинській та угорській мовах) ; Передмова Д.&nbsp;Данилюка; Післямова В.&nbsp;Падяка. – [Факсимільне вид. 1944]. – Ужгород : Вид-во В.&nbsp;Падяка, 2000. – 214&nbsp;с.;
* Выборъ изъ старого руського письменства Подкарпатя (отъ найдавнѣйшихъ початковъ до середины ХІХ.&nbsp;в.) / сост. Н.&nbsp;Лелекач, М.&nbsp;Грига; Выданя Подкарпатского Общества Наукъ. – Унгваръ: Друкарня Подкарпатского Общества Наукъ, 1943. – 136&nbsp;c. – На обкл. рік видання 1944.

## Честь памяти
* 19. децембра 2012 в школѣ села Корытняны историци УжНУ славностно припомянули живот и творчость Миколы Лелекача. Участник славности познатый скулптор М.&nbsp;Белень приобѣцяв выготовити мемориалну таблу. 
* 20. децембра 2013 на фасадѣ Корытнянской школы отворена памятна табла од М.&nbsp;Беленя з портретом Миколы Лелекача, де е спомянутый яко вызнамный родак села и найславнѣйшый абитуриент школы.

## Интересны факты
* Укажка з полемикы Миколы Лелекача и Федора Потушняка з добы ПОН: О поетах и критиках (Русинська Веб-книга)

## Жерела и одказы
* 
* 
* 

## Референции

Катеґорія:Русиньскы історіци
Катеґорія:Русиньскы педаґоґы